NORAKSTS

|  |  |
| --- | --- |
| 12.11.2015. | Nr.14/2 |

**JELGAVAS PILĒTAS PAŠVALDĪBAS IESTĀDES**

**“JELGAVAS PAŠVALDĪBAS OPERATĪVĀS INFORMĀCIJAS CENTRS” IZVEIDOŠANA UN VADĪTĀJA IECELŠANA**

(ziņo I.Škutāne)

**Atklāti balsojot ar 14 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, **PRET-** nav, **ATTURAS** – nav,

Jelgavas pilsētas pašvaldības iestādes “Pilsētsaimniecība” (turpmāk – p/ie “Pilsētsaimniecība”) Pašvaldības operatīvās informācijas centrs pašlaik darbojas kā p/ie  “Pilsētsaimniecība” struktūrvienība. Lai nodrošinātu pašvaldības institucionālās sistēmas pilnveidošanu un darbības efektivitāti civilās aizsardzības pasākumu veikšanā, kā arī iedzīvotāju, valsts un pašvaldības iestāžu, uzņēmumu un operatīvo dienestu sniegtās informācijas koordinētu apriti, ir lietderīgi minēto funkciju un uzdevumu veikšanai izveidot Jelgavas pilsētas pašvaldības iestādi.

Saskaņā ar likuma „Par pašvaldībām” 14.panta pirmās daļas 1.punktu, 15.panta pirmās daļas 18.punktu, 21.panta pirmās daļas 8. un 9.punktu, Valsts pārvaldes iekārtas likuma 15.pantu un 30.panta otro daļu, Civilās aizsardzības likuma 9.pantu,

**JELGAVAS PILSĒTAS DOME NOLEMJ:**

1. Izveidot Jelgavas pilsētas pašvaldības iestādi “Jelgavas pašvaldības operatīvās informācijas centrs” (turpmāk – pašvaldības iestāde JPOIC) ar 2016.gada 1.janvāri, nododot tai p/ie  “Pilsētsaimniecība” funkcijas un uzdevumus, kas saistīti ar civilās aizsardzības pasākumu nodrošināšanu, operatīvās informācijas apkopošanu un tālākās rīcības koordinēšanu (turpmāk - nododamās funkcijas un uzdevumi).
2. Iecelt pašvaldības iestādes JPOIC vadītāja amatā Gintu Reinsonu ar 2016.gada 1.janvāri.
3. Noteikt, ka pašvaldības iestāde JPOIC uzsāk darbību ar 2016.gada 1.februāri.
4. Uzdot p/ie  “Pilsētsaimniecība”:
   1. nodot pašvaldības iestādei JPOIC materiālās vērtības, kas nepieciešamas nododamo funkciju un uzdevumu veikšanai;
   2. sagatavot grozījumus p/ie  “Pilsētsaimniecība” nolikumā.
5. Uzdot Gintam Reinsonam:
   1. izstrādāt pašvaldības iestādes JPOIC nolikumu;
   2. pašvaldības iestādi JPOIC reģistrēt normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Pašvaldības izpilddirektores sekretāre K.Simonova

Jelgavā 2015.gada 12.novembrī